Eurovision Song Contest 1988

33. Eurovision Song ContestDatum 30. Abrëll 1988Stad Dublin (Irland)Gebai Simmonscourt Pavillon vun der Royal Dublin SocietyGewënner Céline Dion (Schwäiz)Zuel vu Länner 21Nei Participatiounen KengModeratiounPat Kenny a Michelle RoccaInterval Act Hothouse FlowersOfstëmmungsreegelAn all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.


Den 33. Eurovision Song Contest war den 30. Abrëll 1988 an Irland. Organiséiert gouf d'Eurovisioun dat Joer am Simmonscourt Pavillon vun der Royal Dublin Society zu Dublin. Presentateure waren de Pat Kenny an d'Michelle Rocca.

Am Ganzen hunn 21 Länner matgemaach. Malta, Monaco an Zypern waren net dobäi. Zypern wollt zwar ursprenglech matmaachen, mä hire Bäitrag war scho viru Jore mol verëffentlecht ginn. Se konnten dofir a leschter Minutt net matmaache well dat no de Reegelen net erlaabt war.

Verschidde Sänger ware scho virdru mol eng Kéier dobäi, d'Kirsten & Søren (Hot Eyes) fir Dänemark 1984 a 1985, d'Grupp Boulevard fir Finnland 1987, d'Yardena Arazi fir Israel 1976 (Deel vu Chocolat, Menta, Mastik), d'Dora fir Portugal 1986, den Tommy Körberg fir Schweden 1969 an d'Grupp MFÖ fir d'Tierkei 1985.

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Dublin matgedeelt ginn.

Déi éischt Plaz krut d'Vertriederin vun der Schwäiz, d'Céline Dion mat 1 Punkt Virsprong virum Scott Fitzgerald (Groussbritannien). Déi drëtt Plaz krut de Grupp Hot Eyes, dee fir Dänemark ugetruede war.

Fir d'Schwäiz war et déi zweet Kéier datt et de Grand Prix gewonnen hat. Fir d'Gewënnerin Céline Dion war et de Start fir hir weltwäit Carrière. Bis dohi war se nëmmen a Frankräich an a Kanada bekannt.

Och fir d'Lara Fabian, déi fir Lëtzebuerg ugetruede war, war d'Eurovisioun de Start fir eng erfollegräich Karriär.

 Klassement 
 Plaz  Land  Interpret  Titel  Punkten 1.  Schwäiz  Céline Dion  Ne partez pas sans moi  137 2.  Groussbritannien  Scott Fitzgerald  Go  136 3.  Dänemark  Hot Eyes  Ka’ du se hva’ jeg sa'?  92 4.  Lëtzebuerg  Lara Fabian  Croire  90 5.  Norwegen  Karoline Krüger  For vår jord  88 6.  Jugoslawien  Srebrna Krila  Mangup  87 7.  Israel  Yardena Arazi  Ben adam  85 8.  Irland  Jump the Gun  Take Him Home  79 9.  Holland  Gerard Joling  Shangri-La  70 10.  Frankräich  Gérard Lenorman  Chanteur de charme  64 11.  Spuenien  La Década Prodigiosa  La chica que yo quiero („Made in Spain“)  58 12.  Schweden  Tommy Körberg  Stad i ljus  52 12.  Italien  Luca Barbarossa  Ti scrivo  52 14.  Däitschland  Maxi & Chris Garden  Lied für einen Freund  48 15.  Tierkei  MFÖ  Sufi („Hey ya hey“)  37 16.  Island  Beathoven  Sókrates  20 17.  Griicheland  Afroditi Fryda  Kloun  10 18.  Belsch  Reynaert  Laissez briller le soleil  5 18.  Portugal  Dora  Voltarei  5 20.  Finnland  Boulevard  Nauravat silmät muistetaan  3 21.  Éisträich  Wilfried  Lisa Mona Lisa  0

 Um Spaweck 

 Eurovision.tv
 Eurovision.de
 diggiloo.net

 Bréissel (Belsch) 100px Lausanne (Schwäiz) ESC 1987 Eurovision Song Contest ESC 1989

1988
Kategorie:Musek 1988
Kategorie:Dublin